
১ 

বরগ আহিল কইনা আগ বিসারানে গিরক। 
গাঙ এহানর মান নাযাকগা বরগতে না ফিরক ॥ 
বাত কতগ লুসিতা দেই বেবার নেই না বুলকা। 
কুটুম আলা আমার এহান এতাল না ছিড়ক॥ 


হু 
বুড়ি আগই কাঠিসুরি গিঠল লুরি আকনানল। 
আহিগিতে নাদেহিরি হুনিরিতাউ আক কানল ॥ 
মানুরাং তি আংকরিছগা, ঠাচা নাকরর সাৎ। 

জাঙ দিয়োহান বাগেছেতাউ চারি কুনি ধান বানল ॥ 
তি 

খৌ বুঁজিয়া হৌ আনিয়া মানুর ঘরেত্ত। 

ক্ষার বরেয়া খারতা খুড়াই মাদান পরেত্ত 

দলং বুড়াই চেয়া চেয়া সলকরেরতা কতি টাক। 
মোরকা রাধো ইমে এতা, আরতা মেঠেল নায়াও থাক ॥ 
ও 

কওয়া হাবি বিচার বছি মৌর গাছির চাতলে। 
ধনুক আহান ধানর ডামে দেছে কিয়া আতলে॥ 
মানু এতার স্বভাবহান নাই আরতারে ভর দেহানি। 
বর্তির ছিল বাত দিতারা বিধুর দিনে লাতলে॥ 

রঃ 

মাততা আহি জিপের কিয়া আহিলে ঘুমহান। 
মৌতুপহান খেইলে কিয়া পেয়ারতা ঠুমহান ॥ 
কানথা আহান উরলে কিয়া লাগেরতা উমহান। 
তোরে কটানিহান কিয়া যেবাকাউ চুমহান॥ 

৬ 

আনা আহান দিলু দেনে সিকি আগর পানা। 
কাপক দেনে মাহেই আগর -করিছ খানি ঠানা॥ 
নুন খানিদে গুণ গ্রেইমতা, নাইলে তি মোর কিগ। 
আর পইসা না মাগিনে দেনা নারতৌ, না না॥ 


নর 
ঠাংবই চাবে চাবে আছে রাজাগিরি। 
কাদাৎ কাদের বয়া বুড়া মনতিরি॥ 
শটুয়াল কটুয়াল অছি জলে নালে। 
শৌগিয়ে করতারা ইমে চিরি বিরি॥ 


৮ 


গুরো এনে জোনাক এহান চেইতা অছে সারহান। 
ইং স্বিগরমা পুড়োগানে হাংকা দিলু বারহান॥ 
হাবিগিয়ে কুমেইর দিনে আনক আহান মুরে দেই। 
উরেছু এ খংগরৌহান মাতোতা চেইক কারহান॥ 
৯ 

কাদে কাদে লেইমানুয়ে মাতল মালকরে। 

বাত চৌলি অইল রাধিয়া বেলিটিকর পরে ॥ 
বুন যাকছে উসেইর খারে নাদলু আরো য়েননাম। 
আরতা মোরাং পাছিলেতা এসাদে তি ছয়ঙাম ॥ 
১০ 

নুয়ারাল মি অঙ্ুতা চেইনে হেজায় ডামে। 

তুমি কিয়া হাববি এহান হমেইলাইতা ফামে॥ 
লৌদিয়নে মাদানেদে চর নাইবাতা রাতি। 

কিয়া গারি লুকারাইতা নায়া তুমি কামে ॥ 

১১ 

ফাজাবিয়ে নাছেছিলি রাসে অয়া বৃন্দাগ। 

বাত নাহাছি উতাই করলা পথে ঘাটে নিন্দাক॥ 
চালিহানৌ নাজানেছে পারাউ তেইরতা লালছে। 
বেতালেদে অইলি ডাকগই মাততে খিত্তা ধিনতাক॥ 
১২ 

এলা অরার থামবৌ অজাই গার পারে গিয়া। 
উদিন চেয়া হিয়াল রাজার জিলক আগর বিয়া 
রইদ বরনে অকরলাতা তানুর কুমেইহানৌ। 
ক্হেক আচুললা অজাই কিতাই সিংনা দিয়া দিয়া॥ 


৬ 


১৩ 
ডুমর ডাকগ বারা বারা মহ রাহেরতা। মনাই চা। 
বিলর পানিৎ তালে তালে নাছতারাতা পনাই চা। 
হিয়াল শোগি খেলঅরাতা পাছুরিয়া লেইসিহান। 
মালক ওগ খানিপপারা আর বারাদে অনাই চা। 
১৪ 

বরনহানাৎ সনাদিয়া হুকানে তি ধানা। 

ডালইবতা উপুর ফুতি অরে খানি ছান | 

রাতির উত্তা ভুচিয়ার অইচ মুঙে একাদশী । 

হনা লুকা ইদুম দুয়াৎ পারিয়া ডামহান ॥ 


৯৫ 

রাজার সালে মহারানী রাধেছে বৌ নাণিয়া। 

নূডেই নায়া মেকুর আগই বেলল উতা ছানিয়া॥ 

1 চরেদে। 
খানার পারেদে | 


১ 

গইগ অয়া ডাকুলাগই বারারতা চৌতাল। 
বারাদেত আগ দুগই দিতারা বৌতাল ॥ 
কর্মদারি আয়া মাতলা--বাতে মাচি পড়লা। 
অকরলেতা অজা বার গেলগা মারির হৌতাল ॥ 


র লগ্গে আয়া ভিলহলে গালিহান। 
বিয়ানে খেইরি দিজা এতাপারা ঠালিহান॥ 
পাতাগ মাহেই লয়৷ বহানি মনেইরি। 
নয়ো দিন আস্বাটর খেছুরির পালিহান | 


১৮ 
খাং না লাগি হুনা গিরক খাংতা। 
কিতা থাং তি ডরপাছত্তা চাংতা ॥ 
হইমা কিগ দেনে খানি মাতনে। 
মুডে যাগা তোর পিঠিত মি থাংতা। 


১৯ 

ভাবক আয়া বাসেইলানা চৌলতে আবক কইতে। 
বহক গিয়ে ধান বানকা তানু খানি বইতে॥ 

দারৌ গাছি আনবা মানু বিসারেয়া চেইংগা। 

সাকল খইগি জিঙেইগানে তেই জিরানিৎ অইতে ॥ 
২০ 

বাজারেতত আনেছণুতা কিতা থাং। 

ঘরর এইতে তোরাং অরতা তিতা থাং॥ 

এপেইর কাপক চিড়া খেয়া ঠুম না পার। 

লছি উতাই এতাই কিতা দ্দিতা থাং॥ 

২১ 

চারিবারা চিয়াও চিয়াও চরহানে। 

রাজাগিরি লুকারগাতা ডরহানে ॥ 

গাতে হমার সেনাপতি মাদানত। 

মেঞ্জর উগই নিককরিরা অরহানে ॥ 

২২ 

চেয়া থছু লেউর ডেমগি না ছিডিনে বারিত্ত। 
স্বভাব এহান বেলা বুললু হে গিথানক গারিত্ত|| 
মিয়ার আরতা নাকরতৌ মি, করিয়াতে চেইলু নাই। 
তি করতেই উতা খেইতো এরে চা এ মারিতত॥ 
১ 

হুনামতির ঘরে আছে তিনগ হাবি জাপি। 

আগৎ আছে ফুতি ফালি আগৎ উগর চাবি॥ 
আরাক আগত আচা আদাক থছি জগ করে। 

গুগ বয়া রাহিরিতা জিলকগই য়েইমাপি ॥ 

হ্৪ 

আমি খেইতে আহি ছ্ধগি পাককেয়া তি চেয়া থার। 
দিলো কিতা! যেহানাতৌ আমার দোষহে গেয়া থার।॥ 
তি হাবিরাং মাগতেগাতে সুপ করে লাজ নাপার নাই। 
তোরাং মাগলে হুকানাগ সদাই ইমে নেয়া থার॥ 


৮ 


২৫ 

মেকুর দুগগ আছিলাতা সিংগি। 

খুরুম দিতে বাগিল তানুর হিংগি॥ 

ঘরে আয়া মেংশেলহানি চেইতে। 

উঙে লাজে অইলা তানু ফিংগি॥ 

২৬ 

বঠার জিলক হৌ রাধেছে করেছে চেই আঠাহান। 
ওঁতা বার থইলতানাই পারিয়া তেই মাঠাহান॥ 
হবা করে হুকানিরকা হাবিহানি আনিয়া। 

ভ্বিগর গজে দিল তা টাঙে দিয়া চাটাহান ॥ 
চা 

মাকাকলেইগি গিঠলে কিয়া আগাদে। 

বিতরগ তি খানিক করে বাগাদে ॥ 

অবাই মোরাং লুকাউরিতা উতা। 

কানা নেইতা কিয়া তোরাং থাকাতে ॥ 

০ 

থাচির দিনে মাচি আগই বুলের কাটি আহানল। 
কুমেইর দিনে মহা আগ বহাদেছি দাহানল॥। 
ধনমাচিগই হারমনিগ রহা রহ এলা দের। 
ঘরে ঘরে বুলেরগাতা। পেপুরাগর বাখানল ॥ 
২৯ 

দৌঅর য়ারি দরতা ইপু মেংকরে। 
ক্ষীরহানিতে খা দেছততা তেৎকরে ॥ 

চা এবাকা কি লইলাটে পড়লুতা। 

বার মিতে রাধাৎ পড়লু সেংকরে॥ 


পারৌ আগই 'পিদল খারৌ অছে চানে হারৌহান। 
হবা করে হাজানিরকা বিসারেইরি তারৌহান॥ 
চেরো লেইমার বনক উগই খলবারিদে চেইরিতা। 
হুতুমেহান মাতিং বুললে বিতরেতে য়ারৌহান।। 


৩১ 
হুনা গিরক চাহা নাপিছ থয়া বাহার চুডে। 
চি নাহেইছ পিঠিৎ থয়া রাজাগর ক? 


এখতা পারা বাত ঠালিহান থায়াণ থাকনে মুডে ॥ 


ধুপ থংমেই কাৎকরেরতা থয়া কচর দৌগ। 
হুপনেদে গাছুগ সি'-দেরতা সেনাই লোগ।। 
মানুহানে সিদ্দা দিয়া দিতারা ধন পাইসা। 

উতা কিতাই বুজিলতানাই হংকরেছিল বৌগ। 

তত 

রাজাই মাতের রানী সিজা মেলনে আহ খানি। 
ঠেলা ঠেলা হমার চানে গুলাহানর পানি ॥ 

নৌগৎ না ফামর গজে কুরাং ভাছি মাতনে। 

কিহান করতাং ভৌ নাপড়লু হাতুরতে নাউ জানি॥ 


৩৪ 


বাধগই মাতের ঘর গিখানি খানিক 
মোর গারিগর দাগ এহানি ধইনে 
কর্মজর্মৎ খালকরতারা না হিনাছু পাং 

ক্ষারল ধদে, ফালুৎ বইলে নাতে পরথেইবাতা॥ 


ন্‌ ফিতই 


৩৫ 

বছর আহান অইতে গেয়া না নিকুলের খেগগ। 
আহেছিল সাৎ এবারাদে চরিত সাকতি কেংগ। 
উগর বাতাস লাগেছেতা কাপে দিংনে দোষহান। 
জল ফুটিল আনে! হবা কল্‌ আগ সেং সেগ॥ 
৬ 

ফুতিহানাৎ চানাং দিতে কাদিরিতা মাগহ ৷ 
পাংকরোনে খানি, এহান আগর কামতে নাগই॥ 
চেইতে চেইতে ঠুকরলহে আতে জাঙে বাগিল। 
নুয়ারতই নাই সমালানি হবার আত্তি আগই।॥ 


১০. 


৩৭ 

মেকুর শৌণি কাদতারাতা মিয়ীও। 

মালক উই আংকরিরি কিয়ীও॥ 

বাতগি খানি উটে দেনে ইমীই। 

নিয়াম করে সেলকম কিতা দিঁয়ীও ॥ 

৩৮ 

মাংকারা তি কিতারকা থাং মিঠাই এতা ধররতা। 
কিয়া মিটা কররতাক মানুর বার তি, পররতা ॥ 
গিরি ওুগর নিজরগ মি, বাগিনাকগ থকৌরি। 
তোরাং দেখলে মাততাইতা সইনেই এতা চররতা ॥ 
৩৯ 

কি প্াঙহান কিগই জানে জিজিরৌ নেই কওয়ারৌ। 
পৌষমা লয়ইল ওঁতা পেয়া নাঙ শাৎ নেই দওয়ারৌ॥ 
বারৌ কতি তাঙতা এপেই ঘুর বুলেয়া খাংকরলু। 
অগেছেগা দাম নিয়ামহান সেলকম আধা পওয়ারৌ।॥ 
৪০ 

বাত বিলানির হাদিহানাৎ মাতের--এইগা বলা দে। 
মি বইতৌ চাংলুকহানাৎ লাফাং আহান কলা দে॥ 
কিসাদেতে কাৎকরানি ঠমতা নায়া প্রভুরাং। 

নুঙেই নাইলৌ সেৎকরেছৎ আগ মধুর ডলা দে॥ 
৪১ এ 

পল্পেই আহান পিদল্‌ গিদেই মইনা। 

চানাৎ আইলা বনর নুয়া কইনা ॥ 

তেই মাতিরি বানি চেয়া যেইগা। 

হারপেয়া থই এপেই তোমার গই না॥ 

৪২ 

সেনাতলে বেনা বারতা আত্তি আগর কানেদে। 
পেঙারুয়ে মাতের-_-মোরে পেরেচেকা আনেদে ॥ 
তা শিচ্চিল জানেগ থাং, আমি কিতা নাজাইতা। 
আত্তিগরে নাছুয়েইংগা মুঙ লপুকর ধানেদে ॥ 


০ 


৪৩ 

হাতগ সিবেই ধরেছিতা পিলিক পিলিক থংমেই। 
আটগ বুড়ির আতে আছে ডিগল ডিগল নংমেই ॥ 
কিহান মাততে কিহান মাতলু বেরা লাগিল পাউরি। 
আরাক আহান হুনিছ আকদিন, এহান দেনা গমনেই ॥ 
৪৪ 

কালা দৌগই থেপকরেছে মুঙহান। 

ওহানেহে লাগেছেতা উওহান।। 

মন্তরোহান সলকরানি মনেয়া। 

বিসারতেতে নাপারতানাই কুংহান॥ 

৪৫ 

কি বুজনগ বাতৌ খেয়া ছিড়ে দিল পাতৌ। 
কর্মহানৌ করে দিল কতি খুটৌ নাটো॥ 

গাঙর মানু ডাকইতারা চেইল মাহেয়ো তারে। 

থোপু বছি কোণ আগদে মাঙছেতা মাতৌ॥ 

৪৬ 

যেহানাতৌ তোরে তিতে চুম নাবুলিছ চুমপা। 

কথা আহান মাতিং খানি হুনিছ উদুর লুমপা॥ 
রাতি দিনে নুংশি করে টটরারতা মিছা তি। 
উঁহানেহে শৌ বুজনে নাঙ থদেছি ঠুমপা॥ 

৪৭ 

ভারতহানতে হনেছৎ নাই খুলিং এভারতহান। 
তানুর ঘরর বুজন ওঁগ কুমেইৎ অরতা মহ্হান॥ 
তোরে কিতা বুঝেইতু মি তিয়ো জানছ হবাক। 
ডাকছু মি চেয়া তানুর ঘরর হচরত্হান॥ 

৪৮ 

ইঙেলেইয়ে দুঃখহানে অছে কাদিল কাদিলগ। 
কুরাং গ্রিয়া বিসারতগা হবা সাকতি মাতিলগ।॥ 
মেংশেল আহান মুঙে দিয়া সাজ করেছে হিনপেয়া। 
হিংসাহানে লেংকা আগৌ নেই নাই আজি চাদিলগ || 


১২ 


৪৯ 

সিলটচাউবা আকখুলাগই খেলারতা কাঙচেই। 
মাতের তুমি আগ আগ আহনে মোর চাং চেই॥ 
নুয়ারতারাই জিগানিহান কিতা করতাই আয়াও। 
এপেই থায়া লাজ নাপেয়ো অঙইবাইতা গাঙ চেই।॥ 
৫০ 

আমুসেনাই মাতের -হুনতা দংগ। 

কথাহানতে কিয়া করর ডংগ॥ 

খাছৎ খাছৎ ইরেইর দিনে কাকাড়া। 

না বাগেইনে হে কানা উটংগ।॥ 

৫৯ 

কামর হিনে ঘুমজেছেতা চেরৌ। 

জমহানরমা পারেছেতা খেরৌ ॥ 

চিকইবভা গারি ওগ বৌয়ে। 

নাদেছে নাই চারিবারাৎ বেরৌ॥ 


৫২ 

আইনে কাদাৎ বাবুসেনা দিংনে দৌয়র য়ারিহান। 
হুনে হুনে খুলে দেতা আমার মুর বারিহান ॥ 
পাশা খেললা যুধিষ্ঠিরে বিভীষণে কিতাইতে। 
ডিগলহান না নুংশি অছে লাগতই দিন চারিহান॥ 
৫৩ ৮ 

দুপিয়াগ বিসারারতা আলিপুতাৎ তামফাই। 
বহক ইগই রাধেছেতা মাছে আসুকামপাই ॥ 
বারতে হাবি যেপেই হেপেই আছে ছিতারেয়া। 
কুরাং থাইলতা! তানুর ঘরে নেয়ছেতা নামফাই ॥ 
৫৪ 

মারামকগ হুনাগিদেই হুনতা। 

লুরি নায়া ফুভি আহান বুনতা।। 

কালি হুতা আনে দ্রিতৌ সেইত্য। 

আজি তা হবা করে ধুনতা॥। 


১৩ 


৫৫ 

ভূতর শৌগই নাকরেরতা সুপৌ লেরিক চানা। 
মালক ওই এমাটিকর পিঠিত অছে পানা ॥ 
আজি কালি চাপাল উঠিল কিসাদেতে খেইতেই। 
বাবুগ অ, লেরিক লেইসৌ করনে খানি সানা ॥ 
৫৬ 

হইমা এতা অছিতাক দলহান। 

চেইতে যেমন কৌরবর তেংকলহান ॥ 

ঘরে গিয়া সেলকম পিয়া আইংগা। 

এমারি চা অছ্ভু কতি সলহান॥ 

৫৭ 

আইলি গিদেই কইতে কুরাং আনো ফিটা আহান! 
ভাজোগানে চৌল পিছিয়া হবা পিঠা আহান।॥ 
গেলিগা থাং! চরিত বেবার চেইতেগাতে হইমা। 
লককরানির গতিতে আর নেইক সিটা আহান। 
৫৮ 

বৈস্টপ আয়া ফৌয়ইলাহা পরগনারতা ছইগ। 
সয়ইলেতে সেবাৎ আজি অইলুতা মি লইক॥ 
হবা করে হারপেয়া থই বামনগরাং গিয়া। 
হজক পিনার সালে দেনা উপারারি কইগ॥ 

৫৯ 

বাসেয়া মি আছুতা নাই হবা লাংবইচিং। 
খালকরেছু উদ্দিন তোরে বার্তন আহান দিং॥ 
বছর আহান পিছে আহিছ পেইবেতা পরসাদি। 
হারপা গিরক কৃতি তোরে করৌরিতা নিং॥ 
৬০ 

নাছে নাছে মওয়াই বারার ঝালহান। 

এলা দিয়া লগে মানু পালহান॥ 

এতা হাবির বাত রাধানি পাউরিক। 

মইয়ে মাতল মওয়ার এহান লালহান।॥ 


১৪ 


৬১ 

আজি তোরে গালেয়া মি নাইলু নাইক ফাংচা। 
সাকলসেলর পিছে ইরেই তার পিছেদে ঠাংচা॥ 
উদিন হে তি হারপেইতে নাই কি পরলেই করতৌ। 
এরে মাতলু সই নায়াতে নাঙইতেই আনাংসা ॥ 

৬২ 

পথে ঘাটে মাগর কিয়া তাংখা। 

দিতৌ বুললু আহিছ ঘরে হাৎকা॥ 

আহিছ নাইলে দিন আহান তি চেয়া। 

তোমার লেইকেইৎ যেদিন মালঠেপ সাংকা॥ 

৬ত 

চাউবা তিতে নুয়ারর থাং গারি। 

বিয়ান পরহান নিংসাহান না কারি ॥ 

বেলিটিকে দিতৌ কবচ আগ। 

ঘরর দৌয়ে দেছিতা তিন বারি॥ 

৬৪ 

তানুর ঘরর বুড়ি উগ খানি আহান দেইমেই। 

বুজন উগ হারপা হারপা লগে অয়া সেইমেই ॥ 
জিপুতগিয়ে মাততারাতা -- হাই কুরাংতে বেলতাং। 
গার মান ডাককরিয়ো, দেইনে আমার চেই মেই॥ 
৬৫ ্ 

মানাপরম আগইতে তার শৌগি কতি বানাপার। 
জিপুতরে সুপ নাদিয়া আকখুলাগই চানা খার॥ 
কনাক শৌয়ে খানা থক নেই গারিৎ নিয়াম হবানেই। 
এতাউ কিতা বার আহান থাং! নাগ্রইতা নাই কানাপার ৷ 
৬৬ 

দেখতে অছে এগুলিগ, ডিমগ। 

গাওনহানাৎ অনা মনার ভীমগ ॥ 

বুজেইতারা -তিহে মরাৎ পড়তেই। 

বিতরগতে হার নাপাছৎ লিমগ ॥ 


১৫ 


৬৭. 

হপনেদে আঠুমপাতা খাছে আমার হুনাগই। 
মাঘসেনাই কাদের তাতে - মোর বাটহান দেনে কই 
যেতা পেইলৌ রাঠয়াগ আবখুলাগই খেয়া থার। 
চরে ফঙডে খেইলে মিতে দিয়ৌরিতা তোরে ঠই॥ 
৬৮ 

এাপেই খানি থছিলুতা খইমাউ। 

কিয়া এতা করেছ চই্‌ চইনাঙ | 

চারা জারো উহুলেছ কুংগই। 

নাচিনেছ থাং তুমি বট খইনাগু। 

৬৯ 

কার শৌোগ থাংক তিতে বাবাগ। 

এমাটিকর অছৎ খাবা ভাবাগ ॥ 

নাতে দৌয়ইছ মাতিং এনে হাইহান। 

মালছত্তা ছেপৎ আগর ছাবাগ ॥ 

৭০ 

হার নাপেয়৷ অছৎ এহান বানা পাউরি আপাঙ। 
তোরাংত মি আর এসাদে লালহানিতে নাপাং॥ 
এই খানা তি নাজানেছৎ হিকেইং মোরাং দেনে। 
এসাদে খেইছ, বাছে বাছে খাউরিতা চা মাপাং॥ 
৭১ 

না দেহেছৎ্, মামা গাছির গোরু আছে সাঙগ। 
গর কাদাৎ মালঠেপ এগ অবাই কিগ থাংক॥ 
দ্বিককুড়িগ্ই টিপতে মাহান মওয়েইতে হাতদিন। 
তি নাযেইছগা চানাৎ গিরক অয়া থাইতেই পাগ ॥ 
৭২ 

সমসকিত্তি তামকরেছু হারপাছত নাই ললিতং। 
কিতারকা কই গারি এগ করের সলি মলিতং॥ 
হজক খানি আনে দেগা মেইপা আগ টেয়া তি। 
উতা খেয়া মি খানিতে অইং করে হে বলীতং॥ 


১৬ 


ব্রজেন্্রকুমার সিংহ 
১৯৩৮, ১২ ফেব্রুয়ারি 
২৯ মাঘ, ঠাচা 
বারমুনি ৪ খুনৌ 
গয়লা প্রকাশিত 
বিবুপ্রিরা মণিপুরী 
ইকরাহান সিকাডেইনি 
(য়ারিহান) (১৯৫৬) 
বিস্ুপ্রিয়া” পত্রিকা। 
গু 
ব্রিজেন্্রকুমার সিংহই 
বারে বারে আমারে পথ 
দেহেঘা যারগা.... 
'আকখুলাগই আমার 
সাকতি আতহানরে 
সেচেয়া ভাষাহানরে, 
সাহিত্যরে মানুর মেলে 
ফৌকরে দেছে। পাঠক 
আমি খাণী আয়া 
থাইতাঙাই চিরদিন।” 
সমরজিৎ সিংহ 
অপরূপা 


